

**BWRDD PARTNERIAETH RHANBARTHOL CAERDYDD A BRO MORGANNWG**

**13 Mai 2024**

**11.15 – 12:30**

**COFNODION Y CYFARFOD**

**PRESENOLDEB**

|  |  |
| --- | --- |
| Charles Janczewski (Cadeirydd RPB) | Cadeirydd, Bwrdd Iechyd Prifysgol Caerdydd a’r Fro |
| Y Cynghorydd Eddie Williams | Aelod Cabinet, Gofal Cymdeithasol ac Iechyd, Cyngor Bro Morgannwg |
| Cath Doman | Cyfarwyddwr Integreiddio Iechyd a Gofal Cymdeithasol, RPB Caerdydd a'r Fro |
| Mike O'Brien | Cynrychiolydd Gofalwyr Di-dâl |
| Marie Davies | Cyfarwyddwr Gweithredol Dros Dro Cynllunio a Strategaeth, Bwrdd Iechyd Prifysgol Caerdydd a’r Fro |
| Sarah Scire | Dirprwy Gyfarwyddwr Datblygu Busnes, Platfform |
| Sam Austin | Dirprwy Brif Weithredwr a Chyfarwyddwr Gwasanaethau Gweithredol, Llamau |
| Helen White | Prif Weithredwr, Cymdeithas Tai Taf |
| Y Cynghorydd Norma Mackie | Aelod Cabinet, Gwasanaethau Cymdeithasol, Gwasanaethau Oedolion, Cyngor Caerdydd |
| Andrew Templeton | Prif Weithredwr, Grŵp YMCA Caerdydd |
| Malcolm Perrett | Cynghorydd Polisi, Fforwm Gofal Cymru |
| Y Cynghorydd Ashley Lister | Aelod Cabinet, Gwasanaethau Cymdeithasol, Gwasanaethau Plant, Cyngor Caerdydd |
| Sheila Hendrickson-Brown | Prif Weithredwr, Cyngor Trydydd Sector Caerdydd, C3SC |
| Estelle Hitchon | Cyfarwyddwr Partneriaethau ac Ymgysylltu, Ymddiriedolaeth GIG Gwasanaethau Ambiwlans Cymru |
| Chris Markall | Cyfarwyddwr Cynorthwyol Cyllid, Bwrdd Iechyd Prifysgol Caerdydd a'r Fro |
| **Ysgrifenyddiaeth** | |
| Abbi Williams | Tîm Partneriaeth RPB CAF, RPB Caerdydd a’r Fro |
| Meredith Gardiner | Pennaeth Partneriaethau a Sicrwydd, RPB Caerdydd a’r Fro |
| **Gwesteion** | |
| Tom Porter | Ymgynghorydd, Tîm Iechyd y Cyhoedd Caerdydd a'r Fro |
| Paul Warren | Rheolwr Gweithrediadau, Gwasanaethau Gwirfoddol Morgannwg |

**YMDDIHEURIADAU**

|  |  |
| --- | --- |
| Lance Carver | Cyfarwyddwr Gwasanaethau Cymdeithasol, Cyngor Bro Morgannwg |
| Sarah McGill | Cyfarwyddwr Corfforaethol, Pobl a Chymunedau, Cyngor Caerdydd |
| Paula Ham | Cyfarwyddwr Dysgu a Sgiliau, Cyngor Bro Morgannwg |
| Y Cynghorydd Norma Mackie | Aelod Cabinet, Gwasanaethau Cymdeithasol, Gwasanaethau Oedolion, Cyngor Caerdydd |
| Cynghorydd Lynda Thorne | Aelod Cabinet dros Dai a Chymunedau, Cyngor Caerdydd |
| Melanie Godfrey | Cyfarwyddwr Addysg, Cyngor Caerdydd |
| Rachel Connor | Prif Weithredwr, Gwasanaeth Gwirfoddol Morgannwg |
| Suzanne Rankin | Prif Weithredwr, Bwrdd Iechyd Prifysgol Caerdydd a'r Fro |
| Y Cynghorydd Margaret Wilkinson | Aelod Cabinet dros Dai a Gwasanaethau Adeiladu |

| **Rhif cofnodion** | **Cofnodion** | **Arweinydd** |
| --- | --- | --- |
| 319 | **1.1 CROESO A CHYFLWYNIADAU**  **1.2 YMDDIHEURIADAU**  **1.3 DATGANIADAU O FUDDIANNAU**  Croesawodd Jan bawb i'r cyfarfod, gan nodi'r ymddiheuriadau ac na dderbyniwyd unrhyw ddatganiadau o fuddiannau. |  |
| 320 | **2.1 COFNODION Y CYFARFOD DIWETHAF**  **2.2 OLRHAIN CAMAU GWEITHREDU**  Cyflwynodd Cath Doman yr eitem a ddosbarthwyd eisoes fel ***Eitemau 2.1 a 2.2***  **Pwyntiau allweddol**   * Bydd y camau gweithredu agored ynghylch trefniadau llywodraethu Dechrau’n Dda yn cael eu hystyried gan y Grŵp Arweinyddiaeth Strategol ym mis Ebrill 2024. * Nid yw canllawiau cenedlaethol diwygiedig Rhan 9 RPBs wedi eu cyhoeddi eto gan Lywodraeth Cymru. Bydd y Cylch Gorchwyl yn cael ei ddiweddaru unwaith y derbynnir y canllawiau.   **Penderfyniad**  Gwnaeth yr RPB:   * **GYMERADWYO** Cofnodion y cyfarfod diwethaf a gynhaliwyd ar 22 Ionawr 2024. * **NODI’R** camau gweithredu sy'n weddill   **CAM GWEITHREDU:**   * Cau’r cam gweithredu agored ynghylch trefniadau llywodraethu Dechrau’n Dda yng nghyfarfod yr SLG (Grŵp Arweinyddiaeth Strategol) ar 8 Ebrill 2024. * Cau'r cam gweithredu ar ddiweddaru Cylch Gorchwyl yr RPB. |  |
| 321 | **3. ARCHWILIAD DWFN: DEMENTIA**  Cyflwynodd Claire Beynon yr eitem a oedd wedi’i dosbarthu’n flaenorol fel ***Eitemau 3.1, 3.2 a 3.3***  **Pwyntiau allweddol**   * Y weledigaeth oedd y byddai poblogaeth Caerdydd a’r Fro yn ymwybodol o ddementia erbyn 2028, ac y byddai eu risg o ddementia yn lleihau. Byddai gan bobl â dementia fynediad teg ac amserol at ddiagnosis, a byddai gofalwyr yn teimlo eu bod yn cael eu cefnogi a'u grymuso. * Roedd cynnydd rhagweledig yn niferoedd y bobl â dementia o 2024 i 2035, gyda chynnydd o 35% ar gyfer pobl 65 oed a hŷn. * Roedd y gwleidyddion Jane Hutt ac Alun Cairns yn gefnogol i’r sgwrs am Fro Morgannwg sy’n deall dementia. * Roedd nifer o fusnesau yn Nhrelái, Caerdydd wedi cael eu hyfforddi i ddarparu gwasanaeth sy’n deall dementia. * Roedd 430 o sefydliadau wedi addo cymryd camau cadarnhaol o ran dementia. * Roedd y tîm wedi datblygu llawlyfr atal dementia, a ddatblygwyd gydag ymgynghorwyr a grwpiau ffocws. * Prif nodau Mental Health Matters Wales oedd cefnogi swyddogaethau gwybyddol, lleddfu arwahanrwydd cymdeithasol a gwella ansawdd bywyd unigolion y mae dementia a chyflyrau eraill yn effeithio arnynt.   **Trafodaeth**   * Agorodd y Cynghorydd Williams y drafodaeth i geisio barn ar sut y gallai’r RPB gefnogi’r gwaith i symud ymlaen ymhellach. Nododd y tîm mai meysydd allweddol i’w datblygu oedd capasiti ychwanegol i ymestyn cyrhaeddiad Mental Health Matters yn yr ysbytai, mwy o fynediad at Weithwyr Cyswllt Cof, ymgysylltu pellach ar draws cymunedau, yn enwedig ar ôl COVID19 a dull siop-un-stop ar gyfer gwybodaeth a chymorth. * Dywedodd Paul Warren fod angen i ddatblygiadau fod yn deg ar draws y rhanbarth. Nododd Versha Sood y bu mwy o ymgysylltu yn y Fro yn ystod yr ychydig flynyddoedd diwethaf nag erioed o’r blaen. * Soniodd y Cynghorydd Mackie bod hybiau cymunedol yng Nghaerdydd wedi bod yn gwneud llawer o waith gyda phobl â dementia a gofalwyr a bod cyfle i weld hynny’n lledaenu ymhellach ac i ehangu’r cymorth sydd ar gael yno gan gynnwys cymorth clinigol. Nododd Miles Utting fod hyb Ashford yn Surrey yn gweithio’n wych gyda gwasanaethau clinigol, gan ddarparu gwasanaeth cyffredinol yr ydym am ei gyflwyno i’r Fro. * Nododd Ceri Higgins fod yn rhaid cael tegwch i bobl ym mhob maes. Weithiau mae pobl sy’n siarad iaith wahanol, yn dod o gefndir gwahanol, neu’n byw mewn ardaloedd gwledig yn cael eu hystyried yn “anodd eu cyrraedd”, ac na ddylai fod felly. Mae angen i ni adnabod ein cymunedau. Nododd Bobbie-Jo Haarhoff ein bod ni’n gyfrifol am adeiladu pontydd dwy ffordd i sgyrsiau a fydd yn arwain at well gwasanaeth. Ni allwn wneud hyn heb lais y bobl. * Ceri Higgins: Ceir grwpiau cymorth, y cynulliad gofalwyr, a rhwydwaith yr hyrwyddwyr dementia. Mae pobl yn fodlon, ond rhaid inni ystyried rhwystrau a chwrdd â nhw hanner ffordd, megis mynd â chyfarfodydd at bobl a all ddarparu llais cymunedol. * Mike O'Brien: A ydym ni fel bwrdd wir yn gwerthfawrogi lleisiau gonest ac anhidledig gofalwyr di-dâl neu a ydym ni'n poeni gormod am amddiffyn teimladau ein partneriaid? Y rheswm pam rwy’n gofyn yw oherwydd bod Bobbie-Jo a minnau wedi cynhyrchu llu o argymhellion yn ein hadroddiad ar y cynulliad i ofalwyr, ac rydym wedi cael gwybod ar sawl achlysur gwahanol eu bod yn rhy dyngedfennol ac y gallent achosi tramgwydd a gofid. Daeth ein hargymhellion o’r hyn rydym wedi bod yn ei glywed ar lawr gwlad ers hynny ac ymhell cyn i ni ddechrau ar ein swyddi gyda’r RPB, ac mae’r ddau ohonom yn teimlo y byddai’n anghywir ac yn amharchus i ni hidlo lleisiau gonest a blin y gofalwyr di-dâl. Fel ail gwestiwn gofynnaf i’r rhai ohonoch sydd wedi darllen ein hadroddiad a’n hargymhellion lle’r ydych yn teimlo ein bod yn feirniadol o bartneriaid yma heddiw? I ddyfynnu rhywbeth a ddarllenais yn gynharach heddiw 'Daw cryfder a thwf o ymdrech a brwydro parhaus’. Felly, os ydym ni fel bwrdd yn dymuno tyfu a gwella bywydau'r dinasyddion yr ydym yn eu gwasanaethu, rhaid i ni yn gyntaf ddysgu clywed lleisiau gonest ac anhidledig y dinasyddion hynny heb eu hystyried yn feirniadaeth ac yn sarhaus. Fel y mae Bobbie a minnau wedi’i ddweud droeon, dim ond un digwyddiad sydyn sy’n newid bywyd y mae’n ei gymryd, a gallai unrhyw un ohonom yma ganfod ein bod yn dod yn ofalwr di-dâl neu’n berson sydd angen gofal. * Claire Beynon: Gwnaeth llais dinasyddion a gynhwyswyd yn y cyflwyniad amlygu lleisiau gofalwyr di-dâl. Canfuwyd bod gan ardaloedd mwy cefnog niferoedd uwch o bobl â dementia oherwydd eu bod yn gallu cyrchu gwasanaethau yn haws. Mae angen inni wneud y llwybr ystyriol o ddementia mor syml â phosibl. * Diolchodd y Cynghorydd Williams i'r cyflwynwyr a nododd ein bod yn cydnabod yr effaith ar fywydau a’i bod yn amlwg bod newidiadau cadarnhaol yn digwydd, a bod mwy i'w wneud.   **Penderfyniad**  Gwnaeth yr RPB:   * **NODI’R** papurau a'r cyflwyniadau er gwybodaeth a sicrwydd. * **CYTUNO** y bydd yr SLG yn bwrw ymlaen â’r drafodaeth a’r camau nesaf gyda chyngor y Grŵp Cyflawni ar gyfer Dementia   **CAM GWEITHREDU:**   * Y Grŵp Cyflawni ar gyfer Dementia a’r SLG i fwrw ymlaen â’r camau nesaf. | Versha Sood / Claire Beynon |
| 322 | **4. CYNLLUNIO’r GYLLIDEB**  Cyflwynodd Meredith Gardiner yr eitem a oedd wedi'i dosbarthu'n flaenorol fel ***Eitemau 4.1, 4.2 a 4.3,*** gan nodi'r manylion llawn yn y papurau cysylltiedig.  **Pwyntiau allweddol**   * Rhagwelwyd gorwariant bychan o 70k erbyn diwedd 23/24, a gwnaeth Meredith sicrhau’r RPB y byddai hyn yn cael ei ddwyn yn ôl yn unol â’r adnoddau oedd ar gael. * Rhoddwyd gwybod i’r RPB fod y gronfa Blynyddoedd Cynnar wedi cau yn ôl y disgwyl, ar ôl i’w hoes o ddwy flynedd ddod i ben. * Roedd llythyr gan Lywodraeth Cymru wedi’i gynnwys yn y papurau, yn cadarnhau y bydd y gofyniad lleihau’n raddol yn dod i ben am weddill oes y Gronfa Integreiddio Rhanbarthol. * Roedd y llythyr hefyd yn nodi disgwyliadau ar gyfer Byrddau Partneriaeth Rhanbarthol, a oedd wedi'u cynnwys yn y dec sleidiau a ddarparwyd, ynghyd ag asesiad risg a gynhaliwyd yn lleol. * Roedd yr RIF (Cronfa Integreiddio Rhanbarthol) yn dechrau ar ei thrydedd flwyddyn, allan o bump. Bydd SLG yn goruchwylio'r strategaeth ymadael dros y ddwy flynedd nesaf. * Roedd y gwaith cynllunio ar gyfer cyllideb 2024-25 yn dod i ben yn SLG, gan gynnwys dull symlach. * Mae cynlluniau ar gyfer £18.21m o’r RIF wedi’u sefydlu, yn amodol ar gymeradwyaeth, a £368k i’w benderfynu o hyd gan bartneriaid, yn erbyn rhestr hir sy’n bodoli eisoes o flaenoriaethau heb eu hariannu. * Bydd y cynnig llawn yn cael ei adolygu gan SLG ym mis Ebrill, a bydd yr RPB yn gofyn am gymeradwyaeth ym mis Mai.   **Trafodaeth**   * Cododd Sam Austin a Paul Warren bryderon mai dim ond 6.95% o’r 20% a argymhellwyd oedd cyfran y Trydydd Sector, beth mae’r SLG yn ei wneud i newid hynny yn sylweddol? Cytunodd Bobbie-Jo Haarhoff â phwysigrwydd sicrhau bod lleiafswm o 20% yn cael ei fuddsoddi yn y Trydydd Sector. * Nododd Abi Harris fod SLG yn mynd â hyn yn ei flaen, a chytunwyd ar gyfeiriad. Byddwn yn edrych ar sut y gallwn gomisiynu’n well yn gyfan gwbl gyda’r Trydydd Sector ar draws pob ffynhonnell ariannu, naill ai cyllid grant neu gomisiynu gwasanaethau. Bydd cyfarfod ar wahân hefyd i benderfynu sut i gronni dros amser gyda Sheila Hendrickson-Brown a Rachel Connor ac yn cynnwys y cydlynwyr iechyd a gofal cymdeithasol. * Cydnabu'r Cynghorydd Williams ei bod yn anodd newid cyfeiriad yng nghanol y rhaglen gan na allwn dynnu oddi ar wasanaethau presennol, felly ni fydd hyn yn digwydd dros nos. Rwy’n cydnabod yr heriau a bod angen edrych ar yr hyn y mae’r Trydydd Sector yn ei gynnig, ond nid yw’r capasiti yno bob amser. * Lance Carver: Dylem gynnwys fforymau Adran 16, gan y gallant fynd i mewn i’r Trydydd Sector. Os na allwn newid y 6.95% ond y gallwn newid rhywbeth arall, gallai hynny fod yn werthfawr. * Daeth Meredith Gardiner â’r eitem i ben gan nodi bod hysbysiad hwyr gan Lywodraeth Cymru wedi bod yn heriol, er enghraifft dim ond ddoe y derbyniwyd y neges ynghylch gwasanaethau Niwrowahaniaeth. Gofynnodd am gymeradwyaeth gan yr RPB ar gyfer y gyllideb fel y mae heddiw, ac i dderbyn y set lawn o gynigion ar gyfer holl ffrydiau cyllid yr RPB yn y cyfarfod nesaf.   **Penderfyniad**  Gwnaeth yr RPB:   * **NODI’R** rhagolwg diwedd blwyddyn diwygiedig a’r camau gweithredu sydd ar waith i sicrhau sefyllfa adennill costau ar draws holl ffrydiau cyllid refeniw’r RPB ar ddiwedd 2023-24. * **NODI’R** bwriad i gau Cronfa’r Blynyddoedd Cynnar ym mis Mawrth 2024 * **NODI’R** newidiadau i ganllawiau cenedlaethol y Gronfa * **CYMERADWYWYO** cyllideb arfaethedig y Gronfa ar gyfer 2024-25.   **CAM GWEITHREDU:**   * Dod â'r gyllideb ddiwygiedig i'r cyfarfod nesaf. * SLG i oruchwylio gwaith i fynd i'r afael â threfniadau comisiynu gyda'r trydydd sector ar draws cyllid grant a gwasanaethau a gomisiynir. | Meredith Gardiner / Chris Markall |
| 323 | **5. TREFNIADAU TROSGLWYDDO CADEIRYDD RPB**  Cyflwynodd Cath Doman yr eitem a oedd wedi’i dosbarthu’n flaenorol fel ***Eitem 5.***  **Pwyntiau allweddol**   * Daw cyfnod y Cynghorydd Williams fel Cadeirydd yr RPB i ben ym mis Mawrth '24 a'r RPB hwn yw ei gyfarfod olaf fel Cadeirydd. Bydd yn dod yn aelod cyffredin o'r RPB * Bydd Charles 'Jan' Janczewski yn cymryd swydd Cadeirydd yr RPB o Ebrill '24, gan greu swydd Dirprwy Gadeirydd wag. * Bydd Sam Austin yn parhau i fod yn Ddirprwy Gadeirydd. * Cynigiwyd dod ag aelod o Gyngor Caerdydd i mewn fel un o'r Dirprwy Gadeiryddion. * Mae’r cynnig yn ffurfioli’r trefniadau olyniaeth ar gyfer yr RPB am y 6 blynedd nesaf.   **Trafodaeth**   * Mae Bobbie-Jo Haarhoff yn cwestiynu pam fod Llamau wedi dal un o swyddi’r Dirprwy Gadeiryddion? * Nododd Cath Doman fod yr RPB eisoes wedi cytuno i greu Dirprwy Gadeirydd ychwanegol i’w ddal gan y Trydydd Sector. Enwebwyd a chymeradwywyd Sam gan gynrychiolwyr y Trydydd Sector. * Eddie Williams: Hoffwn ddiolch i Jan (Charles Janczewski) a Cath am y swm enfawr o waith sydd wedi digwydd yn ystod fy nghyfnod yn y swydd, mae'r rôl wedi bod yn heriol ond yn werth chweil. * Sam Austin: Diolch i chi, Eddie, ar ran y Bwrdd Partneriaeth Rhanbarthol. Drwy gydol eich swydd rydych wedi parhau i godi proffil y Bwrdd Partneriaeth Rhanbarthol, rydych wedi arwain nifer o ddigwyddiadau ac mae sgyrsiau wedi newid o ran yr angen i sicrhau newid sylweddol. * Eddie Williams: Diolch i chi gyd am y gwaith anhygoel rydych chi'n ei wneud, diolch i dîm y Bwrdd Partneriaeth Rhanbarthol ac i Cath yn arbennig.   **Penderfyniad**  Gwnaeth yr RPB:   * **GYMERADWYO** BIPCAF yn Gadeirydd RPB Caerdydd a’r Fro o fis Ebrill 2024. * **CYMERADWYO** bod cynrychiolydd o Gyngor Caerdydd yn cymryd rôl y Dirprwy Gadeirydd. * **CYMERADWYWO** ffurfioli’r trefniadau olyniaeth ar gyfer tîm arwain y Bwrdd Partneriaeth Rhanbarthol. * **CYTUNO** i **DDERBYN** Cylch Gorchwyl diwygiedig mewn cyfarfod yn y dyfodol. |  |
| 324 | **6. CYNLLUN CYFLWYNO BLYNYDDOL 24/25 – CYFEIRIAD CYNNAR**  Cyflwynodd Cath Doman yr eitem, a gyflwynwyd ar lafar. Siaradodd am gyfres o sleidiau a oedd yn cyflwyno gofyniad disgwyliedig newydd ar gyfer y cynllun ac uchelgeisiau ar gyfer portffolios cyfnod bywyd dros y pum mlynedd nesaf.  **Pwyntiau allweddol**   * Defnyddiodd Cath gynllun cyflawni rhaglenni @home ar gyfer 2024-25 fel enghraifft weithredol o alinio blaenoriaethau. * Mae'r model trosfwaol yn rhychwantu'r sbectrwm gofal cyfan. * Ymrwymiad cynllun ardal: bydd pobl yn gallu heneiddio'n dda gartref gyda mwy o gyfleoedd ar gyfer lles ac annibyniaeth, bydd gwasanaethau'n adlewyrchu amrywiaeth y bobl wrth iddynt heneiddio'n dda. * Bydd cynllun cyflawni yn cael ei gwblhau ar gyfer pob rhaglen, a bydd cynnydd yn cael ei fonitro.   **Trafodaeth**   * Bobbie-Jo Haarhoff: A yw hyn wedi'i ddatblygu gennym ni ar ein cyfer? Bydd yn haws dal ein hunain i gyfrif, fframwaith da iawn. * Cath Doman: Oes, mae angen inni gyrraedd man lle mae'n gwneud synnwyr i'r derbynnydd. * Eddie Williams: Mae trosi o gam strategol i gam cyflawni yn allweddol. Bydd yn ddiddorol gweld a fydd partneriaid a sefydliadau eraill yn mabwysiadu hyn hefyd. |  |
| 325 | **7. BWRDD PARTNERIAETH Y GWEITHLU RHANBARTHOL**  Cyflwynodd Lance Carver yr eitem a oedd wedi'i dosbarthu'n flaenorol fel ***Eitemau 7.2 a 7.2,*** gan nodi'r manylion llawn yn y papurau cysylltiedig.  **Pwyntiau allweddol**   * Mae’r RWPB (Bwrdd Partneriaeth y Gweithlu Rhanbarthol) yn gyfuniad o 3 sefydliad statudol a sawl darparwr gofal sy’n dod ynghyd â Gofal Cymdeithasol Cymru i edrych ar sut y gellir cefnogi’r gweithlu gofal. * Mae Gofal Cymdeithasol Cymru yn ei gwneud yn ofynnol i gefnogi gweithwyr Gofal Cymdeithasol gyda hyfforddiant. * Roedd y cynnydd a wnaed yn erbyn meysydd allweddol wedi'i nodi yn y siarter. * Roedd digwyddiad dathlu cynnydd yn cael ei gynnal yn ystod yr ychydig fisoedd nesaf i ddangos gwerthfawrogiad i rai o'r staff sy'n cael y cyflogau gwaethaf ar draws y system, gyda Vision 21 yn cynhyrchu'r gwobrau. * Nodwyd mentrau yng Nghaerdydd a’r Fro yn y papur cysylltiedig i ddenu pobl i waith gofal. * Roedd y tîm wedi bod yn edrych ar effaith sylweddol yr heriau a wynebir gan ddarparwyr gyda gofalwyr tramor. Roedd gan rai darparwyr weithlu a oedd yn cynnwys 50% o staff tramor, a allai fod yn broblem sylweddol os na chaiff sylw, roedd risgiau hefyd yn ymwneud â chaethwasiaeth fodern.   **Trafodaeth**   * Cydnabu'r Cynghorydd Williams heriau sylweddol y gweithlu a gwaith y Bwrdd.   **Penderfyniad**  Gwnaeth yr RPB:   * **NODI’R** siarter a'r cynnydd tuag at ei chyflawni. * **NODI’R** cynnydd a wnaed yn y ddau awdurdod lleol o ran recriwtio pobl i'r sector. * **CYTUNO** bod y Bwrdd Partneriaeth Rhanbarthol yn derbyn yr adroddiad hwn wedi’i ddiweddaru i godi ymwybyddiaeth o waith yr RWPB ar draws ein partneriaeth. |  |
| 326 | Cafodd y cofnodion canlynol gan Fyrddau cysylltiedig er derbyn gan yr RPB:    8.1 Cofnodion Grŵp Cynllunio Clwstwr Cyfan y Fro  8.2 Cofnodion Partneriaeth Cyflenwi Integredig Caerdydd  8.3 Cofnodion y Bwrdd Comisiynu Rhanbarthol  8.4 Cofnodion PSB (Bwrdd Gwasanaethau Cyhoeddus) Caerdydd  8.5 Cofnodion PSB (Bwrdd Gwasanaethau Cyhoeddus) y Fro  8.6 i Cofnodion SLG 13.02.24  8.6 ii Cofnodion SLG 04.03.24  - Nododd Abi Harris y gwaith sy'n dod i'r amlwg ynghylch cynllunio seiliedig ar le a fydd yn galluogi partneriaid i wneud y defnydd gorau o asedau wrth i gyllid barhau i gael ei gyfyngu.  **8.2 ADOLYGU'R LOG GWEITHREDU**   * Pob cam gweithredu wedi'i gwblhau. Nid oes unrhyw gamau gweithredu heb eu cyflawni. |  |
| 327 | **10. UNRHYW FATERION ERAILL**   1. Nododd Bobbie-Jo Haarhoff mai hwn fyddai ei chyfarfod olaf a diolchodd i’r RPB am y cyfle, gan nodi nad yw wedi bod yn hawdd a bod llawer i’w wneud o hyd. Gofynnodd i’r RPB drysori llais y bobl. Diolchodd y Cynghorydd Williams i Bobbie-Jo gan nodi bod effaith ei phresenoldeb hi a Mike O'Brien fel rhan o'r Bwrdd Partneriaeth Rhanbarthol fel cynrychiolwyr Gofalwyr Di-dâl wedi bod yn allweddol tu hwnt. |  |
|  | **Cyfarfod yn cloi** | Cadeirydd |

|  |  |
| --- | --- |
| **DYDDIADAU CYFARFODYDD YN Y DYFODOL**   |  | | --- | | **Dyddiadau cyfarfodydd ffurfiol y Bwrdd Partneriaeth Rhanbarthol yn y dyfodol:**  13.05.24 09:30-12:30pm | |